Foto: Anadolu Turkiya Milliy mudofaa vazirligi 2018 yilda Qurolli kuchlar safini 42 938 harbiy xizmatchi bilan to‘ldiradi. Jumladan, 3755 zobit, 5 375 kichik tarkib harbiy xizmatchisi, 33 808 askarni shartnoma asosida yollash rejalashtirilmoqda. Turkiya armiyasida xodimlar yetishmovchiligi Fathulloh Gulen tarafdorlari undan chetlashtirilgach, yuzaga keldi. 2016 yilning 15 iyulidagi harbiy to‘ntarishga urinish holatidan so‘ng, Turkiya QK tarkibidan 8 528 harbiy xizmatchi chetlatildi, jumladan: 150 general, 4 630 zobit, 2 167 kichik tarkib harbiy xizmatchisi, 1210 praporshchik va 411 nafar oddiy xodim.